《当可观月有归来清绝不成眠之句因广其意作五》
宋代·郭印

一别婵娟便隔秋，寒光今夕为谁流。
万家窗户人推枕，千里关山客倚楼。
酒欲忘怀难解醉，诗将遣兴却添愁。
空堂耿耿浑无寐，晓镜看来易白头。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。